… (plante leguminoase, ovăz, porumb, floarea-soarelui ş.a.), fermierii constată cu dezamăgire scăderi ale preţurilor unor produse agricole la bursele specializate. Spre exemplu la rapiţă, faţă de preţul de acum trei ani, când era de peste 700 de euro tona, pe fondul creşterii ofertei mai ales în anul 2023, preţul a scăzut sub 423 de euro/tonă.
Scăderi de preţuri s-au înregistrat la grâu, preţul mediu fiind stabilit la 182,75 euro/tonă, cu ceva mai mult se oferă la Rouen, de 188 de euro/tonă şi de 205 euro/tonă la Hamburg. În portul Constanţa, preţul grâului panificabil FOB este de 184 de euro/tonă şi de 168 de euro pe tonă pentru grâul furajer. O situaţie dezamăgitoare se înregistrează şi în cazul porumbului boabe. Preţul mediu stabilit este undeva la 155 de euro pe tonă, în vreme ce spre exemplu la Bordeaux, preţurile oscilează între 174 şi 185 de euro tona.
Cu siguranţă, fermierii trebuie să se aştepte la o serie de surprize neplăcute în ceea ce priveşte posibila evoluţie a preţurilor. Este mult mai dificil pentru producătorii români să se poată mulţumi cu preţurile oferite, comparativ cu fermieri din alte ţări ale UE, în condiţiile unor cheltuiei mari pe fondul secetei prelungite din ultimii doi ani, dar şi a unor producţii modeste ca urmare a condiţiilor climatice vitrege.